Жупа Угоча

Жупа Угоча,  Comitatus Ugotsensis,  Ugocsa vármegye — административно-териториална часть историчного Мадярского кральовства. Днесь векша часть жупы належить Украинѣ, а менша — Румынии.

География
Територия жупы переважно ровинна. В ей западной части, де середнѣ высоты 120–130 м н.м., зачинать ся Велика дунайска нижина. Найвекша рѣка Угочи, Тиса, роздѣлять жупу на двѣ части. На правом березѣ Севлюшскы горы поднимають ся до 878 м н.м., а их найзападнѣйша Чорна Гора (368 м н.м.), на котрой стоять руины стародавного Угочанского замка, высить ся над Севлюшом, главным городом жупы. На лѣвом березѣ горске пасмо Аваш досягуе 827 м н.м. Еще двѣ векшы рѣкы течуть на сѣверѣ и на югу  жупы: одповѣдно Боржава и Тур, их берегы мѣстами мочаристы. Сосѣдны жупы: Берег Мараморош, Сатмар.Révai nagy lexikona, том 18, сс. 591–592.

История
Зачаткы жупыДо конця XII. стороча територия приналежала ку кральовскому лѣсному ревиру. Первы просперуючы села около Тисы основали Сасы, котрых покликав Гейза II. (1141–1162). По часѣ Бейла III. (1172–1196) уже послав на тоту невелику, але добрѣ оселену територию свого справника (ispán). Славянскы осадникы зачали ся появляти в конци XIII. стороча (Verbőc – Вербовець), але так, як и Сасы, помадярили ся. Подля легенды, славне гесло Ugocsa non coronat родило ся уже в року 1505 на соймѣ жупы, подля документалных свѣдчень, то было в року 1635 або 1722. Селяне Угочи были участниками гуситского повстаня (1437–1438), селянской войны (1514).История Венгрии, том 1, сс. 173, 252.

Въедно з колонизациев Угочѣ сформовала ся и церковна штруктура: з року 1301 походить упоминка о угочанском деканатѣ, чий декан Деметер быв викарьом ардялского епископа.Komáromi András, с. 47.
Конець жупыВ зачатку мая 1919 вшитка територия Руськой Крайны была окупована чешскым и румынскым войском.Пушкаш А., с. 61. Мадярска администрация, а з ньов и жупы были зликвидованы. Передачи Руськой Крайны в Чехословакию дав правну основу Сен-Жерменскый мирный договор (10. септембер 1919) и Трианонскый мирный договор (4. юн 1920). 

Обывательство
Обывательство в року 1910 было 75 461 особ, з того:
 Народность  Число особ  %% Русины 32 076  42,51 Мадяре 28 852  38,23 Румыны 8 830  11,70 Нѣмцѣ  5 447  07,22 Словаци 40  00,05 иншы 216  28,62

Жерела и одказы
 Komáromi András: Ugocsa vármegye keletkezése. — Budapest: Magyar Tudományos Akadémia, 1896 
 Révai nagy lexikona. Révai Testvérek Irodalmi Intézet Részvénytársaság, Budapest. 18. köt. 1925.
 Исламов Т.М., Пушкаш А.И., Шушарин В.П. (ред.): История Венгрии. Том 1. — Москва: Наука, 1971
 Пушкаш, Андрей. Цивилизация или варварство. Закарпатье 1918–1945. Институт славяноведения РАН. — Москва: Издательство «Европа». 2006. 

 Референции 

Угоча